Aarhuus Stifts-Tidende, 1838-10-12
Fra Berlin skrives under 6te ds. Havde Paven kun kunne ahne, at hans Allocution overalt vilde frembringe en for ham uforønsket Virkning, saa vilde han vist have holdt den med et større Overlæg Det samtlige Publicum er derved bleven vakt af sin lange Slummer, og tager nu alvorlig Deel i de Begivenheder, som Rom med dets Præster vil fremkalde. Det er her ikke meer nogen Tvivl underkastet, at man, hvis den romerske Stoel ikke gaaer ind paa Østerrigs Mægling, endelig vil lade det komme til det Yderste. Det oplyste Tydskland vilde deraf drage kun Nytte, og derved vilde et stort Fremskridt bevirkes for den civiliseerte Verden. - Keiseren af Rusland har ved sin Afreise til Petersborg, efterladt flere Ordener, Daaser og Ringe, saavelsom rige Gaver til Tjenerskabet. Kongen af Preussen, har ligeledes decoreret Mange af den Keis. Families Følge med Udmærkelser. - Fra Schwinemunde skrives under 4de dennes, at deres Keis. Majestæter med Familie d. 3die gik ombord paa Hercules og med gunstig Vind forlod Havnen. Henimod 200 Personer ledsagede de høie Reisende ud paa Søen og tilraabte dem Levvel med et tre Gange gjentaget Hurra Fra Schweiz meldes, at man i Hertugen af Montebellos Hotel er beskjæftiget med at indpakke og gjøre Anstalter til Afreisen. At franske Udsendinge drive deres Spil i Schweiz lider ingen Tvivl, og herpaa anføres følgende Kjendsgierning. Den bekjendte Flygtning Breidenstein fra Homburg viste sig for kort siden igjen i Schweitz, forsynet med et ganske nyt fransk Pas, dateret Strasborg d. 19de Juli 1838, og reiste, beskyttet for Øieblikket ved dette Pas, til Bern; men da han der blev viist bort, til Zurich, og, fordi han frygtede for at blive fængslet her, til Basel. – Fra Gens skrives under 1ste dennes, at Ludvig Buonapartes Skrivelse til Raadet i Thur gan var fremkaldet ved en alvorlig Paamindelse fra den østerrigske, preussiske og russiske Gesandt; at man d. 26de f. M. fra Lyon havde modtaget Dagsbefalingen fra Generallieutenant Aymard, som Commandant for den 7de Division, hvori han bekjendtgjør for sine Tropper, at en Troppesammentrækning, ifølge Kongens befaling, skal finde Sted i de Departementer, som grændse til Schweiz; at denne Dagsbefaling blandt andet indeholder den Yttring: "Snart ville vore urolige Naboer, men maaskee for sildigt, blive vaer, at de istedetfor deres Declamationer og Fornærmelser havde gjort bedre i at opfylde Frankrigs billige Fordring." Følgen af denne og lignende Efterretninger har været, at Genser=Regjeringen har besluttet, saa hurtigt som muligt, at sætte Staden i Forsvarstand, at udbedre Fæstningsværkerne, for at modstaae idetmindste en Overrumpling, og at sætte de øvrige Forbundne i Kundskab om disse Omstændigheder. - Den Efterretning, at 15 til 20000 Md. allerede staae i Nærheden af Gens, forsynede med meget Skyts; den Formodning, som næres af Mange, at Fordringen angaaende Ludvig Buonaparte kun er et Skjul for andre Hensigter, har fremkaldt en overordentlig Virksomhed over hele Landet. Fra Gens til Basel har der i Jura Dalene og Omegnen, efter Veiledning af erfarne Officerer, dannet sig Gueriller, som, for det meste bestaaende af Skarpskyttere, ville føre Krig paa Liv og Død imod uretfærdige Angribere. – En hemmelig Gjæring begynder allerede i nogle Egne af Landet at lade sig mærke.